**„EVENIMENTE DE MAI” ÎN COMUNA PIANU!**

 În data de 10.05.2018, începând cu orele 14,30 la Campusul Școlar din Strungari, comuna Pianu, a avut loc ***« Serata lunii”*** cu tema**”*Tradiții de primăvară la Strungari* ».**

 Un eveniment organizat de Asociația „Sprijiniți copiii” Alba Iulia, împreună cu Asociația CERESS, Comuna Pianu și Școala Gimnazială Strungari.

 Scopul acestui eveniment este de a reduce distanța socială dintre oameni, de educare a relaţiilor interpersonale și de sensibilizare a comunităţii în legătură cu importanţa ei în dezvoltarea capacităţilor de comunicare, integrare socială și de producere a stării de bine.

 Momentele principale: Șezătoarea „***Tomnitul băcițelor***, mini-recitalul ”**Primăvara în cântece și poezii”**, concursurile gen ”**cine știe câștigă**”, au fost de o deosebită încărcătură emoțională, care au adus bucurie și voie bună copiilor, oferind totodată, participanților un prilej de sărbătoare.

 „Suntem onorați să împărtășim bucuria acestor copii minunați, care au fost sărbătoriți într-un cadru festiv, cu efort și stăruință, din partea organizatorilor, ceea ce demonstrează încă odată că, faptele bune ne unesc în cuget și-n simțiri”, a spus domnul primar Ing. Jr. Petruse Ioan Marin.

 Evenimentul face parte din etapa de sustenabilitate a proiectului ”*Complex de servicii integrate*” Pianu, iar resursele necesare sunt asigurate de către parteneri și colaboratori.

 De asemenea, un eveniment asemănător a avut loc tot în această zi și la Purcăreți, comuna Pianu jud Alba, cu prilejul inaugurării, finalizării lucrării de Modernizare a Școlii Primare „Gheorghe Pavelescu”.

 La acest eveniment au participat: primarul comunei Pianu, Ing. Jr. Petruse Marin Ioan, viceprimarul Voișan Lazăr, directorul Școlii, d-na Popescu Marcela, preotul Paroh, al satului Purcăreți, pr. Creț Valentin, cetățeni ai comunității și alți invitați.

 Evenimentul a debutat cu oficializarea slujbei de sfințire a școlii, urmat de un spectacol tradițional specific zonei, oferit de către elevii din învățământul primar și preșcolar.

 „Lucrările proiectului de „Modernizare a Școlii Primare „Gheorghe Pavelescu” au fost realizate la standarde Europene”, susține d-nul primar, Petruse Marin Ioan.

P R I M A R

Ing. Jr Petruse Marin Ioan